Lietuvių ir jotvingių žygis į Voluinę

Lietuvių ir jotvingių žygis į Voluinę – 1209 m. pabaigoje – 1210 m. pradžioje surengtas Lietuvos kunigaikštystės ir jotvingių pajėgų žygis į Voluinę, vienas Lietuvos ir Rusios kovų epizodų.

Žygis trumpai aprašytas Haličo-Voluinės metraštyje.Галицко-Волынская летопись. p. 188; Т. 40. p. 111. Iš jo galima suprasti, kad lietuvių pajėgos surengė daugiau nei vien plėšikavimo žygį. Įsiveržę į Haličo-Voluinės kunigaikštystę lietuviai ir jotvingiai mėgino užimti Červenės miestą (dab. Czerwień, Lenkija). Vietos gyventojams sėkmingai pasipriešinus, užpuolikų pajėgos nusiaubė Voluinės žemę.Соловьев, Сергей Михайлович (1820–1879)., История России с древнейших времен / соч. Сергея Соловьева. – Изд. 5-е. p. 656. Metraštyje nieko neminima apie Haličo-Voluinės pajėgų surengtą persekiojimą, kas leidžia manyti, kad lietuviams ir jotvingiams pavyko sėkmingai grįžti su grobiu.

Šiuolaikiniai rusų autoriai teigia, kad lietuvių ir jotvingių pajėgos į Haličą įsiveržė per Turuisko miestą (dab. Ukraina), po nesėkmingo Červenės šturmo judėjo per Komovą ir Uchanę.Набег литовских и ятвяжских отрядов на Волынь , Военные конфликты, кампании и боевые действия русских войск 860–1914 гг., Runivers.ru – Россия в подлиннике.

Metraštyje neužfiksuotas Lietuvos ir jotvingių pajėgų vado vardas, taip pat abejų pusių pajėgų dydžiai ar nuostoliai. Užfiksuoti Haličo pajėgų vadų vardai – Belzo kunigaikštis Aleksandras () ir Červenės kunigaikštis (nuo 1211 m. – Belzo kunigaikštis) Vsevolodas ().

 Išnašos 

 Literatūra 

 Галицко-Волынская летопись. ПОЛНОЕ СОБРАНІЕ РУССКИХЪ ЛЂТОПИСЕЙ Изданное по Высочайшему повелЂнію Императорскою Археографическою Коммиссіею, Томъ второй ИПАТЬЕВСКАЯ ЛЂТОПИСЬ., Изданіе второе., С.-ПЕТЕРБУРГЪ., Типографія М. А. Александрова (Надеждинская, 43)., 1908.
 Набег литовских и ятвяжских отрядов на Волынь , Военные конфликты, кампании и боевые действия русских войск 860–1914 гг., Runivers.ru – Россия в подлиннике.
 Полное собрание русских летописей, ПСРЛ. Т. 2. Стб. 721.
 Соловьев, Сергей Михайлович (1820–1879)., История России с древнейших времен / соч. Сергея Соловьева. – Изд. 5-е. -Москва : В Унив. тип. (Катков и К°), 1874–1889.

Kategorija:LDK mūšiai
Kategorija:Haličo-Voluinės kunigaikštystė
Kategorija:Mūšiai Ukrainos teritorijoje
Kategorija:Mūšiai Lenkijos teritorijoje
Kategorija:Jotvingių mūšiai
Kategorija:1209 metai
Kategorija:1210 metai